NÁRODNÁ  RADA  SLOVENSKEJ  REPUBLIKY

VI. volebné obdobie


Návrh

ZÁKON

z ... 2012,

ktorým sa mení a dopĺňa zákon č. 351/2011 Z. z. o elektronických komunikáciách v znení neskorších predpisov a ktorým sa menia a dopĺňajú niektoré zákony

Národná rada Slovenskej republiky sa uzniesla na tomto zákone: 

Čl. I

Zákon č. 351/2011 Z. z. o elektronických komunikáciách v znení zákona č. 547/2011 Z. z. a zákona č. 241/2012 Z. z. sa mení a dopĺňa takto:

Nadpis § 58 znie: „Povinnosť uchovávať údaje“.

V § 58 odseky 5 až 7 znejú:

„(5) Podnik je povinný na účely podľa odseku 7 uchovávať prevádzkové údaje, lokalizačné údaje a údaje komunikujúcich strán počas 6 mesiacov odo dňa uskutočnenia komunikácie.

(6) Údaje podľa odseku 5 podnik uchováva v rozsahu, v akom ich vytvára alebo spracúva pri poskytovaní služby alebo siete. Povinnosť uchovávať údaje stanovené v odseku 5 zahŕňa uchovávanie údajov uvedených v prílohe č. 2 súvisiacich tiež s neúspešnými pokusmi o volanie, ktoré podnik vytvára alebo spracúva alebo ukladá, ak ide o telefónne údaje alebo zaznamenáva, ak ide o internetové údaje. Neuchovávajú sa údaje, ktoré sa týkajú nespojených volaní. Zoznam údajov, ktoré je podnik povinný uchovávať podľa tohto odseku a odseku 5, je uvedený v prílohe č. 2. Akékoľvek ďalšie spracúvanie údajov uchovávaných podľa tohto odseku a odseku 5 je zakázané.

(7) Údaje uchovávané podľa odsekov 5 a 6 môžu použiť orgány činné v trestnom konaní, súdy alebo iné orgány štátu podľa § 55 ods. 6 na účely vyšetrovania, odhaľovania a stíhania trestných činov podľa osobitného predpisu43a) za podmienok ustanovených týmto zákonom.“.

Poznámka pod čiarou k odkazu 43a znie:

„43a) § 116 ods. 1 Trestného poriadku v znení zákona č. ../2012 Z. z.“.
 



V § 58 sa za odsek 7 vkladajú nové odseky 8 až 10, ktoré znejú:

„(8) Údaje uchovávané podľa odsekov 5 a 6 možno poskytnúť orgánom činným v trestnom konaní, súdu alebo inému orgánu štátu  podľa § 55 ods. 6 iba vtedy, ak je to v demokratickej spoločnosti nevyhnutné pre bezpečnosť štátu, na ochranu verejného poriadku, zdravia a mravnosti alebo práv a slobôd iných, v prípadoch, ak je dôvodné podozrenie zo spáchania trestných činov uvedených v odseku 7 a zhromažďovanie údajov inými procesnými postupmi je vylúčené alebo obzvlášť komplikované; údaje a informácie môže podnik uchovávať len v elektronickej podobe. 

(9) Údaje uchovávané podľa odsekov 5 a 6 je podnik povinný poskytnúť orgánom činným v trestnom konaní alebo inému orgánu štátu podľa § 55 ods. 6 na základe písomnej žiadosti a so súhlasom súdu alebo na príkaz súdu podľa osobitných predpisov45). Žiadosť o poskytnutie údajov uchovávaných podľa odsekov 5 a 6 (ďalej len „žiadosť“) musí obsahovať presnú identifikáciu konkrétnej osoby podozrivej z trestnej činnosti ustanovenej v odseku 7 spolu s vymedzením konkrétnych údajov požadovaných pre dané trestné stíhanie. Podrobnosti o uchovávaní údajov, forme a spôsobe ich poskytovania orgánom oprávneným k ich použitiu, spôsobe likvidácie uchovávaných údajov a úhrade nákladov, ktoré vznikli podniku v dôsledku požiadavky uchovávania údajov ustanoví vykonávací predpis, ktorý vydá ministerstvo vnútra po dohode s ministerstvom.

(10) Údaje získané podľa odseku 8 a 9 možno použiť výlučne na dosiahnutie účelu podľa odseku 7. Ak sa pri vyšetrovaní alebo odhaľovaní trestných činov ustanovených v odseku 7 nezistia skutočnosti významné pre trestné konanie, orgány činné v trestnom konaní alebo iné orgány štátu, ktorým boli údaje poskytnuté musia získané údaje predpísaným spôsobom bez meškania zlikvidovať; akékoľvek ďalšie spracovanie poskytnutých údajov sa zakazuje. Zápisnica o zlikvidovaní poskytnutých údajov sa založí do spisu. O zlikvidovaní uchovávaných údajov osobu, ktorej údaje boli poskytnuté podľa tohto zákona upovedomí orgán, ktorého rozhodnutím sa vec právoplatne skončila, a v konaní pred súdom predseda senátu súdu prvého stupňa do troch rokov od právoplatného skončenia trestného stíhania v danej veci; to neplatí, ak sa koná o zločine spáchanom organizovanou skupinou, zločineckou skupinou alebo teroristickou skupinou, alebo ak sa na trestnom čine podieľalo viac osôb a vo vzťahu aspoň k jednému z nich nebolo trestné stíhanie právoplatne skončené, alebo ak by poskytnutím takej informácie mohol byť zmarený účel trestného konania.“.

Doterajšie odseky 8 až 10 sa označujú ako odseky 11 až 13.

V § 58 ods. 11 písm. a) sa za slovo „poskytli“ vkladajú slová „orgánom činným v trestnom konaní, súdu alebo“.

§ 58 odsek 12 znie: 

„(12) Štatistika podľa odseku 11 neobsahuje osobné údaje. Podnik poskytuje štatistiku podľa odseku 11 ministerstvu do 31. januára nasledujúceho roku. Ministerstvo následne zašle štatistiku Európskej komisii. Ministerstvo zverejní na svojom webovom sídle zoznam orgánov uvedených v odseku 7, ktorým sa poskytli údaje uchovávané podľa odseku 5 a 6.“.

V § 58 ods. 13 sa za písmeno d) vkladá nové písmeno e), ktoré znie:

„e) údaje uchovávané podľa odsekov 5 a 6 boli na účely podľa odseku 7 uchovávané oddelene od údajov uchovávaných na účely poskytovania siete alebo služby.“.

V § 63 ods. 1 písm. b) sa vypúšťa slovo „súvisiace“.

V § 63 odsek 5 znie:

„(5) Podnik poskytujúci verejné siete alebo verejné služby je povinný umožniť na základe písomnej žiadosti inému orgánu štátu podľa § 55 ods. 6 diaľkový, priamy a nepretržitý prístup k údajom účastníkov svojej siete alebo služby v rozsahu údajov podľa odseku 4 a pridelené označenie užívateľa a adresu internetového protokolu; tieto údaje spolu s údajmi o základňových staniciach verejnej telefónnej siete a databázou medzinárodných označení mobilných účastníkov (IMSI) je povinný na požiadanie poskytnúť v elektronickej podobe a zrozumiteľným spôsobom bezodkladne aj na hmotnom nosiči informácií. V prípade údajov potrebných pre pátranie po nezvestných osobách a odcudzených motorových vozidlách sa postupuje podľa osobitného predpisu46). Náklady na zabezpečenie diaľkového prístupu až po rozhranie podniku a hmotného nosiča informácií uhrádza orgán štátu, ktorému sa takýto prístup umožnil.“.

V § 63 sa vypúšťa odsek 6.

Doterajšie odseky 7 až 9 sa označujú ako odseky 6 až 8.

V § 63 ods. 7 písm. a) sa slová „podľa odsekov 5 a 6“ nahrádzajú slovami „podľa odseku 5“.

 V § 73 ods. 1 písm. b) sa slová „§ 58 ods. 10“ nahrádzajú slovami „§ 58 ods. 13“.

V § 73 ods. 1 písm. c) sa slová „§ 58 ods. 5 a 7“ nahrádzajú slovami „§ 58 ods. 5 a 10“.

V § 73 ods. 1 písm. c) sa slová „§ 63 ods. 5 až 7 a 9“ nahrádzajú slovami „§ 63 ods. 5, 6 a 8“.

V § 73 ods. 1 písm. e) sa slová „§ 58 ods. 8 a 9“ nahrádzajú slovami „§ 58 ods. 11 a 12“.

Čl. II

Zákon č. 301/2005 Z. z. Trestný poriadok v znení zákona č. 650/2005 Z. z., zákona č. 692/2006 Z. z., zákona č. 342/2007 Z. z., zákona č. 643/2007 Z. z., zákona č.61/2008 Z. z., zákona č. 491/2008 Z. z., zákona č. 498/2008 Z. z., zákona č. 5/2009 Z. z., zákona č. 59/2009 Z. z., zákona č. 70/2009 Z. z., zákona č. 97/2009 Z. z., nálezu Ústavného súdu  Slovenskej republiky č. 290/2009 Z. z., zákona č. 291/2009 Z. z., zákona č. 305/2009 Z. z., zákona č. 576/2009 Z. z., zákona č. 93/2010 Z. z., zákona č. 224/2010 Z. z., zákona č. 346/2010 Z. z., zákona č. 547/2010 Z. z., zákona č. 220/2011 Z. z., zákona č. 262/2011 Z. z., zákona č. 331/2011 Z. z. a zákona č. 236/2012 Z. z. sa mení a dopĺňa takto:
V § 24 ods. 4 sa slová „podľa § 115 alebo § 116“ nahrádzajú slovami „podľa § 115 alebo príkazu na zistenie a oznámenie prevádzkových údajov, lokalizačných údajov a údajov komunikujúcich strán podľa § 116“.

§ 116 vrátane nadpisu znie:

„§ 116
Uchovávanie prevádzkových údajov, lokalizačných údajov a údajov komunikujúcich strán

V trestnom konaní pre trestný čin obchodovania s ľuďmi podľa § 179 Trestného zákona, obchodovania s deťmi podľa § 180 Trestného zákona alebo podľa § 181 Trestného zákona, pozbavenia osobnej slobody podľa § 182 Trestného zákona, vydieračského únosu podľa § 186 Trestného zákona, nedovolené ozbrojovanie a obchodovanie so zbraňami podľa § 294 a § 295 Trestného zákona, založenia, zosnovania a podporovania zločineckej skupiny podľa § 296 Trestného zákona, založenia, zosnovania a podporovania teroristickej skupiny podľa § 297 Trestného zákona alebo obzvlášť závažného zločinu spáchaného organizovanou skupinou, zločineckou skupinou alebo teroristickou skupinou, nedovolenej výroby a držania jadrových materiálov, rádioaktívnych látok, vysoko rizikových chemických látok a vysoko rizikových biologických agensov a toxínov podľa § 298 a 299 Trestného zákona, vlastizrady podľa § 311 Trestného zákona, úkladov proti Slovenskej republike podľa § 312 Trestného zákona, teroru podľa § 313 alebo § 314 Trestného zákona, záškodníctva podľa § 315 Trestného zákona, sabotáže podľa § 317 Trestného zákona, vyzvedačstva podľa § 318 Trestného zákona, ohrozenia utajovanej skutočnosti podľa § 319 Trestného zákona, prijímania úplatku podľa § 328 až § 331Trestného zákona, podplácania podľa § 332 až 335 Trestného zákona, nepriamej korupcie podľa § 336 Trestného zákona, nebezpečného vyhrážania podľa § 360 Trestného zákona, nebezpečného prenasledovania podľa § 360a Trestného zákona, výroby detskej pornografie podľa § 368 Trestného zákona, rozširovania detskej pornografie podľa      § 369 Trestného zákona, terorizmu a niektorých foriem účasti na terorizme podľa § 419 Trestného zákona možno vydať príkaz na zistenie a oznámenie prevádzkových údajov, lokalizačných údajov a údajov komunikujúcich strán, ak možno dôvodne predpokladať, že budú zistené skutočnosti významné pre trestné konanie.

Príkaz na zistenie a oznámenie prevádzkových údajov, lokalizačných údajov a údajov komunikujúcich strán vydáva predseda senátu, pred začatím trestného stíhania alebo v prípravnom konaní sudca pre prípravné konanie na základe písomnej žiadosti prokurátora; príkaz sa doručí osobám uvedeným v odseku 5.

Príkaz na zistenie a oznámenie prevádzkových údajov, lokalizačných údajov a údajov komunikujúcich strán sa musí vydať písomne a odôvodniť aj skutkovými okolnosťami, a to osobitne pre každého účastníka alebo užívateľa verejnej siete alebo verejnej služby a na konkrétny prenos informácií v sieti. V príkaze musí byť určená účastnícka stanica alebo zariadenie a osoba, ak je známa, ktorej sa zisťovanie a oznamovanie prevádzkových údajov, lokalizačných údajov a údajov komunikujúcich strán týka. 

Príkaz na zistenie a oznámenie prevádzkových údajov, lokalizačných údajov a údajov komunikujúcich strán podľa odseku 2 sa môže vydať len na základe písomnej žiadosti policajta alebo príslušného orgánu Policajného zboru, pred začatím trestného stíhania alebo v prípravnom konaní na písomnú žiadosť prokurátora. Žiadosť sa musí odôvodniť podozrením z konkrétnej trestnej činnosti a tiež údajmi o osobách, ktorých sa zisťovanie a oznamovanie prevádzkových údajov, lokalizačných údajov a údajov komunikujúcich strán týka, ak sú tieto údaje známe. Žiadosť musí obsahovať tiež informácie o predchádzajúcom neúčinnom  alebo podstatne sťaženom  vyšetrovaní a odhaľovaní činnosti, pre ktorú sa podáva žiadosť. V príkaze sa musí ustanoviť časový úsek, za ktorý je osoba uvedená v odseku 5 povinná poskytnúť požadované údaje. Ustanovený časový úsek nesmie prekročiť dobu ustanovenú na uchovávanie prevádzkových údajov a lokalizačných údajov podľa osobitného predpisu. Ak boli na základe získaných prevádzkových údajov, lokalizačných údajov alebo údajov komunikujúcich strán zistené skutočnosti významné pre trestné konanie, môže ten, kto vydal príkaz na zistenie a oznámenie prevádzkových údajov, lokalizačných údajov a údajov komunikujúcich strán vydať príkaz aj opakovane. 

Právnické osoby alebo fyzické osoby, ktoré poskytujú sieť alebo službu v oblasti elektronických komunikácií podľa osobitného predpisu, oznámia predsedovi senátu a v prípravnom konaní prokurátorovi alebo policajtovi údaje o uskutočnenej telekomunikačnej prevádzke. 

Orgány činné v trestnom konaní sú povinné sústavne skúmať trvanie dôvodov, ktoré viedli k vydaniu príkazu na zistenie a oznámenie prevádzkových údajov, lokalizačných údajov a údajov komunikujúcich strán. Ak dôvody pominuli, zisťovanie a oznamovanie požadovaných údajov sa musí skončiť, a to aj pred uplynutím časového úseku uvedeného v príkaze. Túto skutočnosť bez meškania písomne oznámia tomu, kto vydal príkaz. V prípravnom konaní policajt alebo príslušný útvar Policajného zboru túto skutočnosť bez meškania písomne oznámi tiež prokurátorovi.

Ak sa majú získané prevádzkové údaje, lokalizačné údaje alebo údaje komunikujúcich strán použiť ako dôkaz, postupuje sa primerane podľa § 115 ods. 6.

V inej trestnej veci, ako je tá, v ktorej sa zisťovanie a oznamovanie požadovaných údajov vykonalo, možno získané prevádzkové údaje, lokalizačné údaje alebo údaje komunikujúcich strán použiť len vtedy, ak sa súčasne aj v tejto veci vedie trestné konanie pre trestný čin uvedený v odseku 1.

Ustanovenia odsekov 1 až 8 sa primerane vzťahujú na prevádzkové údaje, lokalizačné údaje alebo údaje komunikujúcich strán prenášané prostredníctvom počítačového systému.“.

Čl. III

Zákon č. 171/1993 Z. z. o Policajnom zbore v znení zákona č. 251/1994 Z. z., zákona č. 233/1995 Z. z., zákona č. 315/1996 Z. z., zákona č. 353/1997 Z. z., zákona č. 12/1998 Z. z.,  zákona č. 73/1998 Z. z., zákona č. 256/1998 Z. z., zákona č. 116/2000 Z. z., zákona č. 323/2000 Z. z., zákona č. 367/2000 Z. z., zákona č. 490/2001 Z. z., zákona č. 48/2002 Z. z., zákona č. 182/2002 Z. z., zákona č. 422/2002 Z. z., zákona č. 155/2003 Z. z., zákona č. 166/2003 Z. z., zákona č. 458/2003 Z. z., zákona č. 537/2004 Z. z., zákona č. 69/2005 Z. z., zákona č. 534/2005 Z. z., zákona č. 558/2005 Z. z., zákona č. 255/2006 Z. z., zákona č. 25/2007 Z. z., zákona č. 247/2007 Z. z., zákona č. 342/2007 Z. z., zákona č. 86/2008 Z. z., zákona č. 297/2008 Z. z., zákona č. 491/2008 Z. z., zákona č. 214/2009 Z. z., nálezu Ústavného súdu  Slovenskej republiky č. 290/2009 Z. z., zákona č. 291/2009 Z. z., zákona č. 495/2009 Z. z., zákona č.  594/2009 Z. z., zákona č. 547/2010 Z. z., zákona č. 192/2011 Z. z. sa mení a dopĺňa takto:

V poznámke pod čiarou k odkazu 28c sa citácia „§ 5 ods. 2 zákona č. 610/2003 Z. z. o elektronických komunikáciách.“ nahrádza citáciou „§ 3 ods. 2 zákona č. 351/2011 Z. z. o elektronických komunikáciách v znení neskorších predpisov.“. 

V § 76a odsek 3 znie:

„(3) Policajný zbor je pri vyšetrovaní, odhaľovaní a dokumentovaní trestných činov podľa osobitného predpisu28ga) oprávnený žiadať v rozsahu nevyhnutnom na plnenie konkrétnej úlohy Policajného zboru a na čas nevyhnutný na splnenie tejto úlohy od právnických osôb alebo fyzických osôb, ktoré poskytujú sieť alebo službu v oblasti elektronických komunikácií28h), prevádzkové údaje, lokalizačné údaje a údaje komunikujúcich strán podľa osobitného predpisu28i) spôsobom umožňujúcim diaľkový, nepretržitý a priamy prístup. Právnické osoby alebo fyzických osoby, ktoré poskytujú sieť alebo službu v oblasti elektronických komunikácií, sú povinné písomnej žiadosti Policajného zboru bez zbytočného odkladu vyhovieť; na podávanie žiadostí podľa prvej vety sa použije postup podľa osobitného predpisu28ia).“. 

Poznámky pod čiarou k odkazom 28ga a 28ia znejú:

„28ga) § 116 ods. 1 Trestného poriadku v znení zákona č. ../2012 Z. z.

28ia) § 58 zákona č. 351/2011 Z. z. v znení zákona č. ../2012 Z. z.“.
 
V poznámke pod čiarou k odkazu 28h sa citácia „§ 1 zákona č. 610/2003 Z. z.“ nahrádza citáciou „§ 5 zákona č. 351/2011 Z. z.“

V poznámke pod čiarou k odkazu 28i sa citácia „§ 55 ods. 1 písm. b) a c) zákona č. 610/2003 Z. z.“ nahrádza citáciou „§ 63 ods. 1 písm. b) až d) zákona č. 351/2011 Z. z.“.

Čl. IV

Tento zákon nadobúda účinnosť 1. januára 2013.

